SAVANORIŠKO SVEIKATOS DRAUDIMO PASLAUGŲ
TECHNINĖ SPECIFIKACIJA


I. BENDROSIOS NUOSTATOS


1. Vadovaujantis šiame dokumente pateiktais reikalavimais VšĮ „Indėlių ir investicijų draudimas“ (toliau – Perkančioji organizacija) darbuotojams (toliau – draudžiamiems asmenims) turi būti suteiktos savanoriško sveikatos draudimo paslaugos (toliau – Draudimo paslaugos).
2. Draudimo paslaugos turi apimti sveikatos priežiūros paslaugų ir vaistų apmokėjimą, gydymo išlaidų sumažinimą, medicinos paslaugų servisą ir sveikatos stiprinimo paslaugas (sveikatingumo paslaugas).
3. Sveikatos draudimas turi suteikti galimybę draudžiamiems asmenims pasirinkti: sveikatos įstaigą, vaistinę, stomotologo paslaugas, už tai apmokant paslaugų tiekėjui.
4. Sveikatos draudimas turi suteikti galimybė draudžiamiems asmenims įsigyti draudimo paslaugas iš ne mažiau kaip 130 tiekėjo partnerių (atskiri juridiniai asmenys) apmokant savanoriško sveikatos draudimo paslaugų tiekėjui, kurie nurodomi prie pasiūlymo pridedamame tiekėjo rekomenduojamų įstaigų sąraše, iš kurių:
4.1.  ne mažiau kaip 6 tiekėjo partneriai turi teikti stomatologo (odontologo) paslaugas Vilniaus mieste;
4.2.  ne mažiau kaip 4 partneriai turi būti Vilniaus mieste veikiantys vaistininkų tinklai;
4.3.  ne mažiau kaip 2 partneriai turi teikti optikos paslaugas Vilniaus mieste. 
5. Draudžiami asmenys turėtų teisę laisvai pasirinkti gydymo įstaigas. Apdraustasis asmuo galėtų kreiptis ir į tas gydymo įstaigas, kurių nebūtų paslaugų tiekėjo rekomenduojamame sąraše.
6. Sveikatos draudimo programų bei Draudžiamųjų įvykių pagal kiekvieną iš jų aprašymas:
6.1.  Iš sumos gydymas ir diagnostika apmokama:
6.1.1. Ambulatorinis gydymas ir diagnostika (gydymas susirgus bet kokia liga, konsultacijos (šeimos ir gyd. specialistų), tyrimai (kompiuterinė tomograma; branduolinis magnetinis rezonansas, EKG, echoskopijos, endoskopijos, kraujo tyrimai ir t. t.);
6.1.2. Stacionarinis gydymas (patirtos išlaidos dėl stacionarinėje sveikatos priežiūros įstaigoje jam suteiktų terapinio ir/ar chirurginio profilio paslaugų, komforto paslaugos (gydymas vienvietėje arba dvivietėje palatoje) ir t. t.);
6.2.  Iš sumos visos medicininės paslaugos apmokama: 
6.2.1. Ambulatorinis ir stacionarinis gydymas;
6.2.2. Medicininė reabilitacija (masažai, druskų kambariai, perlinės vonios, magnetoterapija ir t. t.);
6.2.3. Sveikatingumo paslaugos (sporto klubų, fizinio aktyvumo, kūno priežiūros ir kitos panašios paslaugos);
6.2.4. Odontologijos paslaugos (dantų higiena, gydymas, protezavimas, estetinis dantų balinimas, plombavimas ir papildomų higienos priemonių įsigijimas, implantavimas ir kitos paslaugos ir t. t.); 
6.2.5. Nėščiųjų priežiūra;
6.2.6. Vaistai ir medicinos pagalbos priemonės (vaistinėje esančios prekės: vaistai, medicinos pagalbos priemonės, įtvarai, higienos ir kosmetikos priemonės ir t. t.);
6.2.7. Vitaminai (maisto papildai, homeopatiniai vaistai, augalinės ir gyvulinės kilmės preparatai ir t. t.);
6.2.8. Optikos priemonės ir paslaugos (akinių ir kontaktinių lęšių parinkimas, įsigijimas, gamyba, akinių taisymas, stiklai, akinių rėmeliai ir t. t.);
6.2.9. Profilaktiniai, periodiniai sveikatos patikrinimai ir tyrimai (pasirinkti tyrimai ir konsultacijos ir t. t.);
6.2.10. Skiepai (apdraustojo pasirinkti skiepai).



II. DRAUDIMO PASLAUGŲ APIMTIS

7. Paslaugų tiekėjas draudžiamiems asmenims turi apmokėti draudimo paslaugas pagal į dešimt grupių suskirstytiems draudžiamiems asmenims (Techninės specifikacijos priedas). Draudimo paslaugų apimtys – preliminarus draudžiamų asmenų skaičius sutarties sudarymo metu – 13,  maksimalus draudžiamų asmenų skaičius – 17 (perkančioji organizacija neįsipareigoja drausti maksimalų darbuotojų skaičių):
7.1.  I grupė (20 kategorija) sudaryta iš 1 (vieno) darbuotojo. 
7.2.  II grupė (18 kategorija) sudaryta iš 1 (vieno)  darbuotojo. 
7.3.  III grupė (17 kategorija) sudaryta iš 2 (dviejų) darbuotojų. 
7.4.  IV grupė (16 kategorija) sudaryta iš 3 (trijų) darbuotojų.
7.5.  V grupė (16 kategorija)* sudaryta iš 2 (dviejų) darbuotojų.
7.6.  VI grupė (15 kategorija) sudaryta iš 3 (trijų) darbuotojų.
7.7.  VII grupė (15 kategorija)* sudaryta iš 2 (dviejų) darbuotojų.
7.8.  VIII grupė (14 kategorija) sudaryta iš 1 (vieno) darbuotojo.
7.9.  IX grupė (13 kategorija) sudaryta iš 1 (vieno) darbuotojo.
7.10. [bookmark: _Hlk90024505]X grupė (13 kategorija)* sudaryta iš 1 (vieno) darbuotojo.

III. DRAUDIMO PASLAUGŲ TEIKIMAS

8. Pasiūlymas galiotų visam draudžiamų asmenų sąrašui, nepildant draudiko nustatytos formos individualių sveikatos draudimo anketų, pateikiant paslaugų tiekėjui draudžiamųjų asmenų sąrašą su vardu, pavarde ir asmens kodu.
9. Pasiūlymas galiotų keičiantis draudžiamų asmenų sąrašui, proporcingai perskaičiuojant draudimo apsaugos galiojimo laikotarpiui.
10. Draudimo sutarties galiojimo laikotarpiu perkančiajai organizacijai turi būti sudaryta galimybė į draudimo apsaugą papildomai įtraukti (maksimalus draudžiamų darbuotojų skaičius) ne daugiau kaip 4 (keturis) apdraustuosius, nepriklausomai nuo jų priskyrimo atitinkamoms apdraustųjų kategorijoms, neviršijant kiekvienai kategorijai nustatytų draudimo sąlygų.
11. Apie poreikį papildomai apdrausti asmenį paslaugų tiekėją informuoja perkančiosios organizacijos atsakingas už sutarties vykdymą asmuo, pateikdamas 8 punkte nurodytus reikalingus darbuotojo duomenis, atitinkamą apdraustojo kategoriją ir pageidaujamą draudimo apsaugos pradžios datą ir/ar pabaigą.
12. Atsiradus poreikiui įtraukti į draudimo sutartį papildomus darbuotojus, draudimo sumos apskaičiuojamos ir suteikiamos kaip nurodyta žemiau lentelėje, draudimo suma apskaičiuojama kaip atitinkamos metinės draudimo sumos procentas (lentelė). Mėnesių skaičius apvalinamas į didesnę pusę:
 Lentelė
	Draudimo laikotarpio mėnesių, likusių iki draudimo laikotarpio pabaigos, skaičius draudimo apsaugos įsigaliojimo naujai įtrauktiems apdraustiesiems dieną
	12
	11
	10
	9
	8
	7
	6
	5
	4
	3
	2
	1

	Gydymas ir diagnostika
	50%
	50%
	50%
	50%
	50%
	50%
	50%
	50%
	50%
	50%
	50%
	50%

	Visos medicininės paslaugos
	100%
	90%
	80%
	70%
	60%
	50 %
	40%
	35%
	30%
	25%
	20%
	20%



13. Paslaugų tiekėjas, gavęs visus reikiamus duomenis, privalo užtikrinti papildomai įtraukiamo draudžiamo asmens draudimo apsaugą pagal sutartyje nustatytas sąlygas nuo perkančiosios organizacijos atsakingo asmens nurodytos datos, suderinęs draudimo apsaugos įsigaliojimą ir papildomą draudimo įmoką sutartyje nustatyta tvarka.
14. Paslaugų tiekėjas paskirtų atsakingą asmenį už konsultacijas draudžiamiems asmenims telefonu apie sveikatos priežiūros paslaugas, jų teikėjus, kitus iškilusius ir susijusius su paslaugų tiekimu klausimus.
15. Tiekėjas privalo kiekvienam apdraustajam išduoti savanoriško sveikatos draudimo dokumentą (draudimo kortelę), kurį pateikus galima atsiskaityti už paslaugas ir pirkinius.
16. Draudikas, įvykus draudžiamajam įvykiui, iš Apdraustojo gali pareikalauti tik Sutartyje įvardintų dokumentų draudžiamojo įvykio atsitikimui pagrįsti. Jeigu reikalaujami papildomi dokumentai, draudimo išmokos išmokėjimo terminas skaičiuojamas nuo pagrindinių dokumentų pateikimo dienos.
IV. DRAUDIMO ĮMOKOS
17. Draudimo sutartyje negali būti numatyta, kad esant tam tikroms aplinkybėms draudimo įmoka vienam apdraustajam draudimo laikotarpiu gali būti padidinta. Draudėjo mokama draudimo įmoka turi išlikti pastovi visam draudimo sutarties galiojimo laikotarpiui. 
V. DRAUDIMO SUTARTIES GALIOJIMAS
18. Draudimo apsauga turi galioti 12 mėnesių nuo draudimo liudijimo įsigaliojimo momento. 
19. Draudimo apsauga turi galioti visoms Draudimo paslaugų grupėms.
